Oskar Stavenhagen

Oskar Stavenhagen (26. november 1850 Zutēni mõis Talsi kreis  Kuramaa kubermang Venemaa keisririik – 8. juuli 1930  Rostock, Saksamaa) oli baltisaksa  ajaloolane.

Oskar Stavenhagen sündis arsti, Karl Benjamin Stavenhageni (1821–1901) peres  Kuramaal. Ta õppis pastor Büttneri erakoolis Kabiles Kuramaal ja aastatel 1864–1868 õppis ta Tallinna kubermangugümnaasiumis ja alates 1868. aastast Riia kubermangugümnaasiumis. Õppis Tartu Ülikoolis, Göttingenis, Leipzigis ja Königsbergis. 

Alates 1885. aastast töötas ta Tallinna Linnaarhiivis ja aastatel 1885–1892 oli ta ajalooõpetaja Tallinna Toomkoolis ja 1891–1892 Elisabeth von der Howeni tütarlastekoolis Tallinnas. Aastatel 1892–1903 töötas ta Tallinnas, Riias, Königsbergis, Danzigis, Berliinis ja Jelgavas. 

Oskar Stavenhagen oli 1885. aastast, Riias asunud Venemaa Läänemereprovintside Ajaloo ja Arheoloogia Seltsi korrespondentliige, alates 1894. aastast Eesti Kirjanduse Seltsi korrespondentliige ja Kuramaa Sakslaste Ühingu juhatuse liige (kuni 1909. aastani) ja koolikomisjoni liige ning alates 1910. aastast ka Kuramaa Kirjanduse ja Kunsti Seltsi komitee liige. Ta oli Riia Ajaloo- ja Muinsusseltsi auliige (1929)

Aastatel 1903–1919 oli ta Kuramaa kubermanguarhiivi direktor. Aastatel 1919–1923 tegutses Lübeckis, hiljem Rostockis Saksamaal.

Oskar Stavenhagen suri 1930. aastal Rostockis Saksamaal.
 Teosed 
O. Stavenhagen, Leonid Arbusow. Akten und Recesse der livländischen Ständetage. Bd. 1, (1304-1460), Akten und Rezesse der livländischen Ständetage. Bd. 1, Lfg 1, (1304-1459). Lfg. 3, (1417-1424), Riia Ajaloo- ja Muinsusselts, 1907–1933
Stavenhagen, Oskar. Genealogisches Handbuch der baltischen Ritterschaften, Teil Kurland Band I, Görlitz: Verl. für Sippenforschung und Wappenkunde Starke, 1939 
Stavenhagen, Oskar.  Genealogisches Handbuch der baltischen Ritterschaften, Teil Kurland Band II, Görlitz: Verl. für Sippenforschung und Wappenkunde Starke, 1937, 

 Isiklikku 
Tema vend, Karl Georg Ehrenfried Stavenhagen (1854–1923) oli pedagoog ja ajalehetoimetaja Kuramaal; Fritz Benjamin Stavenhagen (1873–1935), luteriusu vaimulik.
 Viited 

 Välislingid 

Kategooria:Baltisaksa ajaloolased
Kategooria:Saksamaa ajaloolased
Kategooria:Surnud 1930
Kategooria:Sündinud 1850